ועדת הכנסת, כנסת 18, פרוטוקול מספר 211, 2011-11-16 10:20

יריב לוין: רבותי, אני פותח את הישיבה.

יריב לוין: בוא חבר-הכנסת בר-און, אתה יכול ללכת יותר לאט.

יריב לוין: אנחנו לא נחטוף את העניין בלי לשמוע אותך ובלי לאפשר לך לדבר.

יריב לוין: בבקשה.

יריב לוין: אני פותח את הישיבה.

יריב לוין: על סדר היום: בקשת חבר-הכנסת רוני בר-און, יושב-ראש הוועדה לענייני ביקורת המדינה, להעברת הצעת חוק בחירת נציגי לשכת עורכי-הדין לוועדות למינוי נושאי משרה שיפוטית, תיקוני חקיקה התשע"א-2011.

יריב לוין: הצעת חבר-הכנסת רוברט אילטוב וקבוצת חברי-כנסת פ/3506, מוועדת החוקה, חוק ומשפט לוועדה לענייני ביקורת המדינה.

יריב לוין: אני אומר, חבר-הכנסת בר-און, שאני קיבלתי את מכתבך.

יריב לוין: לטעמי אין חובה, על-פי התקנון, שאנחנו נתכנס ונדון בעניין הזה, בפרט משעה שהנושא הזה עלה כאן – באופן מפורט ומסודר – לדיון במסגרת הדיון שקיימנו בשאלה: איזו ועדה תדון בעניין - -

רוני בר-און: מה זאת אומרת - - -

יריב לוין: - - ונדמה לי .

יריב לוין: רגע, רק דקה.

יריב לוין: ונדמה לי שהדבר הזה גם עולה מהמכתב שלך, בו כתבת שאין מניעה לקיים את הדיון, משמע – אין חובה.

רוני בר-און: לא.

יריב לוין: אבל לא.

יריב לוין: הוויכוח הוא מיותר משום שאני סברתי שברגע שביקשת את הבקשה, מן הדין לאפשר לך להביא את העניין לדיון ולכן אני כך עושה ומעביר לך את רשות הדיבור, בבקשה.

רוני בר-און: אל"ף, אני מאוד מודה לך, אדוני היושב-ראש.

רוני בר-און: הובא לידיעתי שהחלטת לקיים את הדיון חרף העובדה שהייעוץ המשפטי אמר לך שאין עליך חובה לקיים את הדיון.

רוני בר-און: אני מכיר יושבי-ראש אחרים שהיו נאחזים בחוות הדעת הזאת ולא היו מקיימים את הדיון.

רוני בר-און: על כך אני מודה לך.

רוני בר-און: אבל אליה וקוץ בה: בצד השבחים יש לי מעט ביקורת.

רוני בר-און: אני אומר לך – אתה מכיר את מערכת היחסים המאוד מיוחדת שלנו, אני לא אומר את זה מן הפה ולחוץ – אני ממך מצפה ליותר הקפדה בענייני זכויות של תקנון ובוודאי בעניינים של הדר, מהסוג הזה שגילית בקיימך את הדיון, חרף העובדה שהיועצים המשפטיים אמרו לך שאתה יכול שלא לקיים.

רוני בר-און: השתלשלות העניינים היא מאוד פשוטה: בסוף הדיון שהתקיים, נדמה לי, בסביבות 21:30 בלילה ביום שני, בו אושרה קריאה טרומית של החוק הזה, חוק נושאי משרה – אני מתנצל שמישהו שכתב את המכתב, ולי לא היה זמן לעשות הגהה, קבע שזה נושאי משרד - -

יריב לוין: לא, זה ברור.

יריב לוין: זה קורה לכולנו.

רוני בר-און: אות קרובה, דל"ת ו-ה"א.

רוני בר-און: אני הודעתי שאני מבקש להעביר את הדיון לוועדה לענייני ביקורת המדינה.

רוני בר-און: אני מניח שכשקיימת את הדיון – אני יוצא מתוך הנחה שהתקלה שאני לא זומנתי להציג את עמדתי היא תקלה תמימה.

רוני בר-און: אני מכיר אותך ואני מכיר היטב את צוות הוועדה.

רוני בר-און: זה צוות שבעיני, גם אם יחקרו אותי באינקוויזיציה, אני לא אגיד שהוא עשה משהו - -

יריב לוין: זה ברור.

רוני בר-און: - - יצר תקלה מכוונת.

רוני בר-און: אבל יכולת למנוע את התקלה הזאת, אדוני היושב-ראש, כפי שאני מנעתי אותה - -

יריב לוין: לא, לא.

רוני בר-און: שנייה.

רוני בר-און: כשדיון מתקיים בשעה 21:30 בלילה ומישהו מגלה צורך להמשיך בדיון לקריאה ראשונה במהירות רבה, אז לפעמים, אפילו מזכירות הכנסת, שמעבירה את המכתבים ואומרת לאילו ועדות הייתה בקשה להעביר את זה - גם היא, לחץ הזמנים עומד בעוכריה.

רוני בר-און: אני, כשנתקלתי בתקלות כאלה – היא תגיד לך את זה, גב' אתי בן-יוסף – אמרתי: תביא את פרוטוקול הדיון מאתמול בערב, נקרא מי צעק מה ונעשה אנחנו את הסלקציה.

רוני בר-און: למה לנו את מזכירות הכנסת?

רוני בר-און: יכולת לעשות את זה.

רוני בר-און: אם לא עשית את זה – הנה לך לקח לפעם הבאה.

רוני בר-און: למה כתבתי לך שאני יודע שאין מניעה?

רוני בר-און: כי ברגע שהצגת את זה מעל במת הכנסת, הפכת את החלטת ועדת הכנסת בעניין הבקשות לפי סעיף 78(ב) למעשה חלוט.

רוני בר-און: על זה כבר לא יכול היה להתקיים יותר דיון.

רוני בר-און: לי זה נודע רק אחרי שהנושא הזה הפך חלוט.

רוני בר-און: אם הייתי יודע קודם שהתקיים דיון או מתקיים דיון, וודאי הייתי בא.

רוני בר-און: אם הייתי יודע שהתקיים דיון, אבל טרם הודעת עליו - -

יריב לוין: חבר-הכנסת בר-און, לא נתווכח מי ידע או לא ידע.

יריב לוין: אנחנו - -

רוני בר-און: - - לכן - -

יריב לוין: - - במצב שבו אנחנו דנים בבקשה שלך, כך ש - -

רוני בר-און: לא, לא, לא.

רוני בר-און: אתה רואה את זה טכני ואני רואה את מהותי, ואני תכף אסביר לך למה.

רוני בר-און: אני מקווה שאתה תבין את זה, גם חרף הנחישות להוכיח פה לכל חברי-הכנסת, שאינם נמנים על הקואליציה, מי בעל-הבית של המדינה הזאת – כי הכנסת היא אפילו לא שטיח במדינה היום.

רוני בר-און: ולכן אני פניתי לפי 78(ג), לא היה לי כלי אחר.

רוני בר-און: ההחלטה הפכה לחלוטה ואני לא ידעתי ממנה.

רוני בר-און: תפקידך היה להזמין אותי לדיון הזה – אני אומר, הייתה לך תקלה תמימה – תפקידה של הנהלת הוועדה היה לעשות את זה, התקלה היא תמימה, בזה אני בטוח במיליון אחוז.

רוני בר-און: אפשר היה לפתור את זה, הצעתי לך.

רוני בר-און: אבל מרגע שהצעתי לך פתרון, לתת לי את יומי בפני הוועדה, על דרך של 78(ג), אני חושב שזה היה מעשה לא אתי ולא ראוי להגיד לי: אתה תבוא אחרי שאני אתחיל בוועדת החוקה.

יריב לוין: לא.

יריב לוין: למה זה לא אתי?

רוני בר-און: סליחה.

רוני בר-און: זה לא אתי.

רוני בר-און: תכף אני אגיד לך למה.

רוני בר-און: זה לא אתי בשום מערכת.

יריב לוין: למה?

רוני בר-און: אבל זה לא אתי שכשמקבל את ההחלטה הזאת יושב-ראש ועדת הכנסת, חברי הטוב יריב לוין.

רוני בר-און: הוא עושה את זה כי מי שדוחק בו זה יושב-ראש ועדת חוקה - -

יריב לוין: לא, לא, לא.

יריב לוין: חבר-הכנסת בר-און, זה לא נכון.

רוני בר-און: רק שנייה.

רוני בר-און: אתה לא יכול להגיד לי: לא נכון.

יריב לוין: אבל אתה לא יכול לבנות תיאוריות שהן לא נכונות - -

רוני בר-און: סליחה, אתה לא יכול להגיד לי: לא נכון.

יריב לוין: זה פשוט לא נכון.

יריב לוין: זה לא נכון.

יריב לוין: איש לא דוחק בי - -

רוני בר-און: מר לוין, אתה יכול לתת לי לסיים?

יריב לוין: כן, בבקשה.

רוני בר-און: אני מבטיח לך שדקה אחרי שאני אסיים, אתה תוכל לשפוך מים קרים ואפר - -

יריב לוין: לא, אני לא רוצה לשפוך שום דבר.

רוני בר-און: - - על הדברים שלי כי אני הולך מפה, חזרה לוועדה שלי.

נסים זאב: השאלה היא מתי אתה מסיים?

רוני בר-און: בך אני בכלל לא מתכוון - - -

נסים זאב: אני יודע מי אני בכלל לידך - - -

רוני בר-און: - - - בוודאי לא כשאני מדבר עם יריב לוין.

רוני בר-און: כשיריב לוין - -

נסים זאב: רואים אותך גם ככה אדם גדול, אז - -

אתי בן-יוסף: תן לו לדבר, חבר-הכנסת זאב.

רוני בר-און: כשיריב לוין, שהוא יושב ראש ועדת הכנסת, דן בעניין והוא בהול בגלל הלחץ של יושב-ראש של ועדת חוקה להתחיל את הדיון ביום רביעי בבוקר, ויושב-ראש ועדת חוקה לעת הזאת – לגמרי במקרה – הוא גם יריב לוין, אז התבלבלו לו היוצרות, במיוחד כשעל יושב-ראש ועדת הכנסת: יריב לוין, ויושב-ראש ועדת חוקה: יריב לוין, מרחף צילו הגדול של יוזם החוק, תתפלאו, גם יריב לוין.

רוני בר-און: לטעמי – אני מכיר, אמרתי לך, את חוש הצדק שלך, את הזהירות, את מה שאתה דורש מעצמך לפני שאתה דורש מאחרים – כששיחקת פה בשלושה כובעים, טעית בגדול.

רוני בר-און: עכשיו אני נאלץ - אני מרשה לך להגיד את כל מה שאתה חושב על דעתי זאת, מכיוון שאני לא יכול להצביע בוועדת הכנסת, וממילא אין ערך להצבעה.

רוני בר-און: אני חושב שקיבלת עצת אחיתופל מהיועצים המשפטיים, שיכלו להגיד לך: נכון, אתה לא חייב לקיים דיון.

רוני בר-און: אבל מכיוון שאתם יצרתם את התקלה - ואם הם אמרו לך לקיים את הדיון, רוני בר-און ביקש להיות שזה יבוא אליו בדיון בכנסת, הוא איננו פה, תתעלם – אנחנו לא התעלמנו מזה.

רוני בר-און: יושבת פה מי שהייתה חברה באופוזיציה.

רוני בר-און: אנחנו היינו יותר חזקים ממה שאתם היום בקואליציה.

רוני בר-און: ואני ישבתי בכיסא שלך - -

זהבה גלאון: נכון.

רוני בר-און: - - ומעולם, מעולם לא קיפחתי את זכות הטענה – אני לא אומר שקיבלתי את הטענה, בחלק גדול מהמקרים דחיתי את הטענה – לקפח את זכות הטענה, בעיני זה נראה פסול.

רוני בר-און: ב-19:30 בערב, הגשנו לך את המכתב.

רוני בר-און: עד 23:00 בלילה רדפנו אחריך.

רוני בר-און: ב-06:40 בבוקר הודיעו לי: אתה תבוא ב-09:50 אבל הרכבת נוסעת בוועדת חוקה כבר ב-08:00 בבוקר.

רוני בר-און: אני רואה בזה – אני גם אגיד לך יותר, תשמע, יושבים פה אנשים שאני לא רוצה לערב אותם בדיון הזה – ביני לבינך, זה סוג של עלבון.

רוני בר-און: סליחה שאני אומר לך, אני חייב לצאת.

יריב לוין: לא, לא.

יריב לוין: אני חושב שאתה צריך לשמוע את התשובה.

יריב לוין: מאוד מאוד לא מכובד.

זהבה גלאון: אני רוצה שתשמע גם מה שאני אומרת.

רוני בר-און: אני אקרא את זה.

רוני בר-און: פשוט יושבים לי 20 איש ב - - -

יריב לוין: חבר-הכנסת בר-און, זה מאוד לא מכובד ולא ראוי.

יריב לוין: מאוד לא מכובד ולא ראוי.

רוני בר-און: אבל אמרתי לך – אתה לקחת אותי באמצע דיון – שלי אין מי שיחליף אותי - - -

יריב לוין: מאה אחוז.

יריב לוין: חבר-הכנסת בר-און, אני לא יכול להכריח אותך, אני לא יכול להכריח אותך.

יריב לוין: תודה.

זהבה גלאון: רוני, אבל יש נתון שאתה צריך לדעת.

זהבה גלאון: בינתיים הם שינו את החוק בוועדת חוקה.

זהבה גלאון: כבר לא מדובר על החוק הזה, חבר-הכנסת בר-און.

רוני בר-און: אני לא יכול.

רוני בר-און: אני מצטער, יש לי - -

יריב לוין: חבר-הכנסת בר-און, תודה.

יריב לוין: תודה רבה.

יריב לוין: אני שמעתי.

יריב לוין: אני רק אומר לפרוטוקול את הדברים הבאים: ראשית, כמובן, שהדיון של ועדת הכנסת הוא לא איזה דיון שהתקיים פה בחדרי-חדרים.

יריב לוין: הוא היה דיון שהודע עליו בעקבות הדברים שנאמרו במליאה.

יריב לוין: הודע עליו מבעוד-מועד, הרבה יותר זמן ממה שנדרש וממה שמתחייב.

יריב לוין: בדיון הזה נכחו מספר חברים מסיעת "קדימה", סיעתו של יושב-ראש ועדה לענייני ביקורת המדינה.

יריב לוין: הם התייחסו באופן ספציפי לסוגיה של העברת הדיון לוועדה לביקורת המדינה.

יריב לוין: חבר-הכנסת בר-און לא הגיע.

יריב לוין: הנהלת סיעתו ומזכירת סיעתו – שקיבלה הודעה גם היא על הישיבה הזו – לא טרחה ליידע אותו ולהביא את הדבר לידיעתו.

יריב לוין: אני מציע שבסיעת "קדימה" יבדקו את שיטת העבודה, אם כי אני מוכרח להודות שבהכירי את מזכירות סיעת "קדימה" – מדובר במערכת שעובדת בצורה יעילה וטובה ומסודרת ולא היו לנו אף פעם תקלות מן הסוג הזה.

יריב לוין: לכן אני מרשה לעצמי להניח שהייתה דרך להביא את הדבר לידיעתו של חבר-הכנסת בראון, ואני אנסח את זה ככה, באופן העדין ביותר.

יריב לוין: בי"ת, אני אומר עוד דבר אחד שהוא בעיני בוודאי חשוב מאוד: הבקשה של חבר-הכנסת בר-און אכן הוגשה לי בשעה 19:30 בערב.

יריב לוין: היא לא הוגשה מיד בסמוך להחלטה שקיבלנו כאן בוועדת הכנסת.

יריב לוין: היא הוגשה שעות ארוכות אחר-כך.

יריב לוין: למרות הדבר הזה, אני סברתי שצריך לקיים ישיבה, אבל מה לעשות שאני לא יכול לארגן ישיבות מעכשיו לעוד דקה - אני לא עושה ככה באף נושא וגם לא בנושא הזה.

יריב לוין: הייתי צריך לוודא את כל התיאומים הטכניים שדרושים כדי להבטיח את זה שניתן יהיה לקיים ישיבה, ולכן כאשר נסגרו הדברים – ונמצאת כאן גב' אתי בן-יוסף, שנשארה כאן עד שעה מאוחרת – ניסינו לפתור את הדברים כמה שיותר מהר והצלחנו, בסופו של דבר, לקבל החלטה בשעה מאוחרת, אם כי בסך הכול משהו בסדר גודל של 4 שעות, או אולי פחות, מאז שנחתה בקשתו של חבר-הכנסת בר-און על שולחני.

יריב לוין: זה בטח לא עיכוב ולא משהו איטי אלא אפילו מהיר מאוד.

יריב לוין: אני דאגתי לזמן את הישיבה הזו, כפי שאמרתי, במידה רבה לפנים משורת הדין.

יריב לוין: עכשיו אני אומר עוד דבר אחד שגם הוא חשוב.

יריב לוין: אין שום ספק שמה שעמד כאן, לנגד העיניים, הן שתי אפשרויות: האחת, סיכול הישיבה שזומנה כבר מבעוד מועד לשעה 08:00 בבוקר בוועדת החוקה, וסיכול הליך החקיקה, שגם למימד הזמן בו יש חשיבות רבה, נוכח נשוא החוק, לבין החובה להבטיח את זה שהדיון כאן לא יהיה דיון עקר.

יריב לוין: על מנת לשלב בין שני הדברים, הסיכום – ואני חוזר עליו גם כאן, בפני כולם – הסיכום שגיבשנו והגענו אליו היה: במידה והוועדה כאן תחליט להעביר את ההצעה לוועדה לביקורת המדינה, הנושא יועבר לשם ולא יוצבע ולא יונח במליאת הכנסת, גם אם ועדת החוקה תצביע, ועדת החוקה תמשוך את העניין, והנושא הזה יועבר, על-פי החלטה שלנו כאן, לוועדה לענייני ביקורת המדינה.

יריב לוין: בדרך הזו הבטחנו את תקינות ההליך, את זכויותיו של יושב-ראש הוועדה, חבר-הכנסת בר-און.

יריב לוין: צר לי על הדברים שהוא אמר, כי הם היו לא הוגנים, לא נכונים וגם לא במקומם.

יריב לוין: חבל שהוא גם לא חשב שאחרי הטחת דברים מהסוג הזה, בכול זאת הוא צריך למצוא את הזמן גם להישאר כאן ולשמוע את הדברים.

יריב לוין: אם ישנן התייחסויות לגוף הבקשה, אני אשמח.

יריב לוין: אם לא אני מציע שנעבור להצבעה.

נסים זאב: משפט אחד אני רוצה לומר בעקבות דבריו:

נסים זאב: חוץ מהשמצות לא שמענו שום מילה - -

יריב לוין: כן, למה להעביר?

יריב לוין: נכון.

נסים זאב: - - למה להעביר?

נסים זאב: למה לשנות?

נסים זאב: שום דבר לגופו של עניין.

נסים זאב: רק הטחת האשמות - -

יריב לוין: נכון.

נסים זאב: - - כאילו היה משהו בזדון.

נסים זאב: רק אתה והוא יכולים להבין אחד את השני כי אתם אנשים, באמת, ברמה שמי יגיע אליכם?

נסים זאב: אנחנו אנשים מאוד קטנים.

נסים זאב: כשבר-און מדבר, כולם אפסים פה.

נסים זאב: אני רוצה להגיד לכם, כשהוא מדבר על השטיח, שהכנסת שטיח, הוא רואה אותנו מתחת לשטיח, לא את השטיח עצמו, שיהיה לכם ברור.

יריב לוין: תודה.

נסים זאב: אני מכיר את האיש הזה, את הברוטאליות שלו.

נסים זאב: אני מוכן שהוא יבוא לפה ויתעמת.

נסים זאב: כשהוא ישב פה, כיושב-ראש ועדת הכנסת, הוא התנהג כמו בריון.

נסים זאב: שיבוא וישמע אותי.

נסים זאב: קצת דרך ארץ.

נסים זאב: שייתן לנו פה מוסר - -

יריב לוין: אני - - - חתכתי - -

נסים זאב: - - אני עונה לו כי הוא חצוף בצורה שהוא דיבר איתי.

נסים זאב: כאילו הוא מדבר מול איזה בן-אדם אפס פה.

נסים זאב: אז שיתבייש לו.

יריב לוין: חבר-הכנסת ניסים זאב, אני מוכרח לומר - -

נסים זאב: מה הוא?

נסים זאב: באמצע הישיבה קם, הולך, בועט בוועדה הזאת כאילו הוועדה הזאת לא רלוונטית.

נסים זאב: העלית בקשה, העלית נושא לדיון, אמרת את הביקורת שלך, זרקת רפש פה, על הוועדה הזאת, לפחות תשמע את התשובות שיש לנו לביקורת שלך.

נסים זאב: אני חושב שמה נעשה פה, אדוני היושב-ראש, זה טעות מצדך, עצם זימון הישיבה.

נסים זאב: אדם כזה לא ראוי שאתה תכבד אותו ותקיים ישיבה.

נסים זאב: אני צריך לצאת מישיבות אחרות - מוועדת החינוך שיש שם ישיבה מאוד רצינית – קמתי באמצע הדיון.

נסים זאב: חשבתי שמי יודע מה?

נסים זאב: ההצעה שלו כל-כך רצינית שהיא בכלל ראויה לאיזשהו דיון.

יריב לוין: חבר-הכנסת ניסים זאב, אני גם חסכתי את ההתייחסות למה שקרה כאן בהתנתקות, תחת אותם אנשים שמטיפים לנו מוסר כאן.

יריב לוין: תודה.

יריב לוין: חבר-הכנסת אביטל, אתה רצית לומר משפט?

נסים זאב: סלח לי.

נסים זאב: היית צריך למחות על הביזיון שהוא מבזה פה חברי-כנסת - -

יריב לוין: אתה צודק, אתה צודק.

נסים זאב: הוא מבזה פה כל אחד בנפרד.

נסים זאב: אתה יכול למחול על כבודך, כיושב-ראש, אבל אתה לא יכול למחול כשהוא פוגע בי, עם כל הכבוד.

יריב לוין: אתה צודק.

יריב לוין: חבר –הכנסת אביטל, בבקשה.

דורון אביטל: רק להבין את הפרוצדורה: אנחנו נוכל להצביע כעת?

יריב לוין: בוודאי.

יריב לוין: אנחנו מצביעים עכשיו על הבקשה להעברה.

דורון אביטל: קודם כל לחזור ולומר, כבר בדיון - -

דוד רותם: מה אתם רוצים, להוציא את זה ממני?

דוד רותם: אחרי הצבעה?

יריב לוין: לא, לא.

יריב לוין: אני נתתי התחייבות בשבתי מכוח ייפוי הכוח שנתת לי, שאם נחליט כאן להוציא את זה – הנושא יועבר.

דוד רותם: אין בעיה.

יריב לוין: אנחנו נעמוד בהתחייבות שלנו.

דוד רותם: כן, כן.

דוד רותם: אם זה יועבר אז זה יועבר - - -

יריב לוין: בבקשה, חבר-הכנסת אביטל.

יריב לוין: אנחנו נכבד את ההתחייבות, אין שום בעיה.

דורון אביטל: הלוואי ותהיה פה הפתעה.

דורון אביטל: אני רוצה רק להזכיר שאנחנו, כבר בדיון הקודם בוועדת חוקה, הצענו להעביר את זה לוועדת ביקורת המדינה.

דורון אביטל: במובן הזה אני רוצה לומר שחזינו, ראינו את הנולד.

דורון אביטל: לאור ההתרחשויות שהיו בוועדת חוקה, אני חושב שהבחירה שלנו הייתה בוגרת - היא לא הייתה קנטרנית, כמו הצעות אחרות.

דורון אביטל: הנושא הזה – היו כמה רמזים מצד עורכי-הדין שהיה Deal Making מאחורי כל מהלך החקיקה הזה - -

יריב לוין: רמזים מבישים שאין להם כל בסיס.

דורון אביטל: - - יכול להיות שזה מביש, אין לי מושג - -

רוברט אילטוב: הם אף פעם לא עושים דילים, עורכי הדין.

רוברט אילטוב: לא במגרש שלהם הדילים, בכלל.

אורי אורבך: - - - הוצאת דיבה.

רוברט אילטוב: מה זה דילים אצל - - -

דורון אביטל: חברה, אני מסכים אתכם.

דורון אביטל: אין לי מושג.

דורון אביטל: אני רק אומר, מחמת ה - - -

יריב לוין: טוב, רבותי, חבל על הזמן.

יריב לוין: חבר-הכנסת אביטל, לגוף הבקשה, יש סיבה להעביר את העניין או לא?

דורון אביטל: כן, כן, אני אומר.

דורון אביטל: מחמת הספק ומחמת האופי הנורא של הדיון שהתרחש למטה – יש תחושה שאולי, מן הראוי, שזה יהיה בביקורת המדינה, ולכן אני רוצה לעודד את חברי הקואליציה לתמוך ביוזמה שלנו ולהצביע איתנו.

אורי אורבך: על סמך מה להעביר לביקורת המדינה?

יריב לוין: תודה רבה.

יריב לוין: רבותי, לפיכך אני עובר להצבעה.

יריב לוין: אני עובר להצבעה על בקשת חבר-הכנסת רוני בר-און, יושב-ראש הוועדה לענייני ביקורת המדינה, להעביר את הצעת חוק בחירת נציגי לשכת עורכי-הדין לוועדות למינוי נושאי משרות שיפוטיות, תיקוני חקיקה התשע"א-2011, פ/3506/18, לוועדה לביקורת המדינה.

יריב לוין: מי שבעד להעביר לביקורת המדינה מצביע – בעד.

יריב לוין: מי שנגד, מצביע – נגד.

יריב לוין: מי בעד?

יריב לוין: שניים.

יריב לוין: מי נגד?

יריב לוין: בעד ההצעה – 2

יריב לוין: נמנעים – אין

נינו אבסדזה: אני מבינה גיוס - - - אבל כזה טוטאלי?

יריב לוין: תשעה נגד.

יריב לוין: מי נמנע?

יריב לוין: אין.

יריב לוין: לפיכך, ברוב של 9 – נגד ו-2 – בעד, הבקשה נדחתה.

יריב לוין: תודה רבה.

יריב לוין: הישיבה נעולה.

נינו אבסדזה: אדוני היושב-ראש, אנחנו מבקשים רוויזיה.

יריב לוין: תודה רבה.

יריב לוין: הבקשה נרשמה, הרוויזיה תידון בעוד חצי שעה.

יריב לוין: תודה רבה.